|  |
| --- |
| C:\Users\albert.avdiu\Desktop\STEMA PER TEMPLATE.jpg |
| **REPUBLIKA E KOSOVËS**REPUBLIKA KOSOVA – REPUBLIC OF KOSOVO |
| **KËSHILLI GJYQËSOR I KOSOVËS**SUDSKI SAVET KOSOVA - KOSOVO JUDICIAL COUNCIL |

**MEMORANDUM OBJAŠNJENJA**

**O**

**NACRTU ADMINISTRATIVNOG UPUTSTVA BR. X/2023**

**O POSTUPKU NAKNADE ŠTETE OSUĐENIM ILI UHAPŠENIM BEZ RAZLOGA**

|  |  |
| --- | --- |
| 1. Svrha izrade normativnog akta | Ovim administrativnim uputstvom cilja se uređenje postupka naknade štete licima koja su zadržana u pritvoru, izdržavali su kaznu lišenjem slobode ili su bez razloga držani u kućnom pritvoru na Kosovu. Takođe, ovo administrativno uputstvo ima za cilj da definiše opšte kriterijume i postupak za naknadu štete, kao i formiranje, sastav, postupanje po predmetima i zakazivanje sednica komisije koja će se baviti ovim pitanjem.Dalje, nacrt administrativnog uputstva ima za cilj da reguliše i odredi procedure za zahteve lica koja se drže u pritvoru ili u kućnom pritvoru bez razloga za naknadu štete. U tom kontekstu, postavljeni su kriterijumi za zahteve za materijalnu i nematerijalnu štetu, uključujući neophodne procedure i dokumentaciju koja se mora podneti da bi se ispunili uslovi za ovu naknaduPored toga, nacrt administrativnog uputstva takođe utvrđuje vrednost naknade i proceduru za podnošenje zahteva, uključujući datume sednice i period plaćanja. |
| 2. Obrazloženje normativnih akata | Razlog za izradu Administrativnog uputstva br. X/2023 o postupku za naknadu štete licima osuđenim ili uhapšenim bez razloga, je taj da Sudski savet Kosova od usvajanja Administrativnog uputstva (04/2015) o sprovođenju postupka za naknadu štete osuđenim ili uhapšenim licima bez razloga u 2015. godini, nikada nije menjao iznose naknade materijalne i nematerijalne štete licima osuđenim ili uhapšenim bez razloga.Štaviše, Vrhovni sud je uspostavio praksu u skladu sa svojim sudskim odlukama od slučaja do slučaja, za naknadu nematerijalne štete od 50-120€ za jedan dan pritvora ili kućnog pritvora.Zatim, Uputstvom Vrhovnog suda za određivanje orijentacionih kriterijuma i visine pravične nagrade u novcu nematerijalne štete, br. 41/2023, od 27.02.2023, određena je naknada od 30 € do 60 € za lica osuđena ili uhapšena bez razloga.Međutim, niski kriterijumi Komisije za naknadu štete, koji su zasnovani na administrativnim uputstvima koja su trenutno na snazi i praksi uspostavljenoj od strane Vrhovnog suda, povećali su broj ljudi koji odbijaju ponude i podnose tužbe pred sudom.Stoga je, u cilju usklađivanja administrativnog uputstva i prakse koju je uspostavio Vrhovni sud, izrađen je ovaj nacrt administrativnog uputstva, sa ciljem da se podstakne povećanje broja ljudi koji će prihvatiti ponude Komisije i da se smanji broj predmeta u sudovima. |
| 3. Trajanje javne konsultacije | Kroz proces konsultacija sa javnošću, teži se transparentnosti i pruža se mogućnost učešća javnosti i zainteresovanih strana u procesu izrade nacrta Administrativnog uputstva br. X/2023 o postupku naknade štete licima osuđenim ili uhapšenim bez razloga.Savet poziva sve zainteresovane stručnjake da dostave svoje komentare ili sugestije za unapređenje nacrta ovog pravilnika.**Trajanje javne rasprave je petnaest (15) kalendarskih dana, odnosno do 08. aprila 2023. godine.** |
| 4. Podaci o kontakt osobi za javne konsultacije | Svi učesnici iz javnosti i zainteresovani mogu da dostave svoje komentare i sugestije u roku određenom za javnu konsultaciju o ovom nacrtu uredbe, putem elektronske pošte na ovu e-mail adresu: kgjk@rks-gov.net |